સમજવાની ભૂલ માત્ર એ થાય છે કે “કમાઈને વધારે ખર્ચા” અને “નોકરી એટલે ઘરકામ વગેરેમાંથી મુક્તિ”. હા, આંધળી દોટની વિરુધ્ધ તો હુ છું જ. પણ હું સંતુલનની હિમાયતી છું. ‘એક્સ્ટ્રા ઈન્કમ’ માટે આપણે એવું શા માટે નથી વિચારતા કે વધુ કમાઈને એ રકમ દાનમાં પણ આપી જ શકાય છે -કોઈ સારું કામ કરી જ શકાય છે. સમાજને ઉપયોગી થઈ જ શકાય છે. રેખાબહેનની જેમ તે રકમ કોઈના ભણતર પાછળ વાપરી જ શકાય છે. અરે આપણાં પોતાનાં બાળકોને વધારે સારી રીતે ભણાવી શકાય છે. અને જો સંજોગો ઊભા થાય તો ઘરનાં ખર્ચા પણ નીકળી શકે છે.